২০০৮-এ ভারতে বন্যা
২০০৮-এ ভারতে বন্যা হল ২০০৮ সালের বর্ষা মৌসুমে ভারতের বিভিন্ন রাজ্যে ধারাবাহিক বন্যা। মহারাষ্ট্র রাজ্যের পশ্চিমাঞ্চল এবং অন্ধ্র প্রদেশের পাশাপাশি উত্তর বিহারে বন্যার প্রভাব পড়েছিল। ভারতে, বর্ষাকাল সাধারণত জুন থেকে সেপ্টেম্বর পর্যন্ত স্থায়ী হয়। স্বরাষ্ট্র মন্ত্রকের দুর্যোগ ব্যবস্থাপনা ইউনিট অনুসারে, জুন থেকে সেপ্টেম্বরের মধ্যে বিভিন্ন রাজ্যে বন্যায় দেশব্যাপী মৃতের সংখ্যা ছিল ২,৪০৪ জন।